**ОПШТИНА НИКШИЋ**

**упућује**

 **ПОЗИВ**

**ЗА УЧЕШЋЕ НА ВАСКРШЊЕМ БАЗАРУ**

 Општина Никшић, у сарадњи са Туристичком организацијом Никшић, организује традиционални **Васкршњи базар,** који ће се одржати од **14. 04. 2025.** године до **27. 04. 2025**. године на Тргу слободе.

 Овај догађај представља јединствену прилику за промоцију производа, повезивање са купцима и уношење празничног духа у нашу заједницу.

 Позивамо све заинтересоване да се пријаве за учешће и представе своје производе у сљедећим категоријама:

* **сувенири, рукотворине и умјетнички предмети** са акцентом на празничну тематику;
* **традиционални и модерни гастрономски производи** (слатка и слана храна, напици, посластице…);
* **други производи** који доприносе празничној атмосфери.

На Позив се могу пријавити:

1. правна и физичка лица регистрована за обављање дјелатности;
2. физичка лица која нијесу регистрована за обављање дјелатности, која ће на базару презентовати своје производе у циљу употпуњавања празничне атмосфере.

Напомена: За продају хране и пића могу се пријавити искључиво лица која имају регистроване дјелатности.

Уз комплетно попуњену пријаву (која је саставни дио Позива – Образац 1) неопходно је приложити:

* доказ о регистрацији дјелатности код надлежног државног или локалног органа;
* увјерење о измиреним обавезама издато од стране Управе локалних јавних прихода;
* фотографије производа који се планирају излагати.

Рок за подношење пријава на Позив почиње од понедјељка, **24. 03. 2025. године**, и траје до четвртка, **03. 04. 2025. године, до 15 часова**.

**Непотпуне и пријаве достављене након назначеног рока неће се разматрати.**

Пријава са неопходном документацијом може се предати на Грађанском бироу у згради Општине Никшић, са назнаком „Пријава за учешће на Васкршњем базару“, Служби за сарадњу, послове предсједника и информисање, Општина Никшић, улица Његошева бр. 18, 81400, или на е-mail: predsjednik@niksic.me.

**Организатор обезбјеђује бесплатно коришћење дрвене кућице заинтересованим корисницима у наведеном периоду.**

Избор излагача и распоред кућица извршиће Комисија коју именује организатор. Приликом одабира, Комисија ће се водити сљедећим критеријумима: квалитет производа, иновативност и креативност, као и подједнака заступљеност различитих категорија производа. С обзиром на ограничен број доступних мјеста, организатор задржава дискреционо право избора излагача.

**НАПОМЕНЕ:**

* **Приликом одабира излагача предност ће имати они који нуде производе као што су сувенири, васкршњи украси, производе са дјечјим садржајем…**
* **У случају већег броја пријављених, Комисија задржава право да једну кућицу понуди за више физичких лица чије је излагање на базару промотивног карактера.**
* **Учесници су у обавези да своје активности усагласе са важећим правним и санитарним прописима.**
* **У случају лоших временских прилика, накнадно ће бити одређен датум почетка базара.**

Позив и пријава за учешће могу се наћи на званичном сајту Општине Никшић [www.niksic.me](http://www.niksic.me) и на друштвеним мрежама Општине Никшић (Фејсбук и Инстаграм).

Све информације везане за Позив и пријаву учешћа могу се добити у Служби за сарадњу, послове предсједника и информисање, **у канцеларији бр. 15, или на тел.: 040/214-239.**

Комисија за организацију Васкршњег базара

Општина Никшић

Предсједница Биљана Пињатић с.р.